Նախկինում ԵՄ անդամ երկրների դեսպանները հավանության են արժանացրել Եվրոպական հանձնաժողովի մանդատը Վիզային օրենսգրքում փոփոխություններ կատարելու հարցում Եվրոպական խորհրդարանի հետ բանակցություններ սկսելու համար։ Նախատեսվող փոփոխությունների թվում՝ վիզայի համար դիմելու ժամանակահատվածը ոչ ուշ քան մեկնումից 15 օր առաջ սահմանելը եւ հյուպատոսական վճարի ավելացումը 60-ից մինչեւ 80 եվրո։ Վճարի ավելացումը չի վերաբերի այն երկրներին, որոնց հետ ԵՄ–ն ունի վիզայի գործընթացի դյուրացման մասին համաձայնագիր եւ որոնց համար շենգենի վիզայի արժեքը կազմում է 35 եվրո։